b'\n_START_ARTICLE_\nSuomalainen Sanomalehtimiesliitto\n_START_PARAGRAPH_\nSuomalainen Sanomalehtimiesliitto on vuonna 1905 perustettu puolueisiin sitoutumaton j\xc3\xa4rjest\xc3\xb6. Ennen Suomen Sanomalehtimiesten Liiton perustamista (1921) se oli toimittajien ammatillisena edunvalvoja, mutta nykys\xc3\xa4\xc3\xa4nt\xc3\xb6jens\xc3\xa4 mukaan se on "tiedotusv\xc3\xa4lineiden palveluksessa ty\xc3\xb6skentelevien, suomalaista kansanvaltaa puolustavien henkil\xc3\xb6iden yhdyssiteen\xc3\xa4"._NEWLINE_Alkuun liitossa vaikuttivat kokoomuksen edelt\xc3\xa4j\xc3\xa4n Suomalaisen Puolueen \xc3\xa4\xc3\xa4nenkannattajalehtien toimittajat._NEWLINE_Suomalainen Sanomalehtimiesliitto my\xc3\xb6nt\xc3\xa4\xc3\xa4 Olli-palkinnon ansiokkaasta journalistin ty\xc3\xb6st\xc3\xa4. Palkinto on nimetty pakinoitsija Ollin eli Uuden Suomen toimittajan V\xc3\xa4in\xc3\xb6 Nuortevan mukaan.'